LV Eiropas Savienības Oficiālais Vēstnesis C 218/4

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2010/C 218/04

Atbalsta Nr.: XA 91/10

Dalībvalsts: Beļģija

Reģions:

Vlaanderen

Atbalsta shēmas nosaukums vai individuālā atbalsta saņēmēja uzņēmuma nosaukums:

Vlaamse Bedrijfspluimvee- en Konijnenhouders vzw

Juridiskais pamats: Decreet van 18 december 2009 houdende de algemene uitgavenbegroting van de Vlaamse Gemeenschap voor het begrotingsjaar 2010;

Koninklijk besluit van 2 juni 1998 betreffende de zoötechnische en genealogische voorschriften voor de verbetering en de instandhouding van de pluimvee- en konijnenrassen;

Ministerieel besluit van 17 maart 2005 houdende de erkenning en subsidiëring van organisaties in het kader van de aanmoediging en de verbetering van de pluimvee- en konijnenfokkerij;

Ministerieel besluit houdende de toekenning van een facultatieve subsidie aan de vzw Vlaamse Bedrijfspluimvee en Konijnenhouders voor het werkingsjaar 2010.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 0,029 miljoni.

Atbalsta maksimālā intensitāte: Atbalsta maksimālā intensitāte ir 100 %, lai segtu izmaksas saistībā ar trešo pušu sniegtiem konsultāciju pakalpojumiem, tādām maksām par pakalpojumiem, kas nav nepārtrauktas vai periodiskas darbības un neattiecas uz uzņēmuma parastām darbības izmaksām, tādām kā parasti nodokļu konsultāciju pakalpojumi, regulāri juridiski pakalpojumi vai reklāma.

Īstenošanas datums: Atbalstu var piešķirt no 1. jūnija un agrākais 15 dienas pēc pieteikuma iesniegšanas.

Atbalstu var piešķirt ar īstenošanas lēmumu. Šos lēmumus izstrādā ik gadu. Īstenošanas lēmuma projekts vēl ir jāizstrādā, un tajā ir jāparedz “pārtraukšanas noteikums”.

Atbalsta shēmas vai individuālā atbalsta ilgums: Atbalstu var piešķirt laika periodā līdz 2010. gada 31. decembrim.

Atbalsta mērķis: Reģistrētā asociācija Vlaamse Bedrijfspluimvee- en Konijnenhouders vzw (VBPKH ) ir norādījusi, ka tā izmantos atbalstu, lai sniegtu konsultāciju pakalpojumus uzņēmumiem, kuri nodarbojas ar primāro ražošanu mājputnu un trušu nozarē saistībā ar tiesību aktiem par specializēto mājputnu saimniecību atzīšanu, trušu ciltsgrāmatu sagatavošanu un saimniecību, mājputnu slimību un atkritumu identificēšanu un reģistrēšanu.

Atbalsts piešķirams saskaņā ar Regulas (EK) Nr. 1857/2006 15. pantu, un attiecībā uz to jāievēro regulā paredzētie nosacījumi.

15. panta 2. punkta c) apakšpunkts: attiecībā uz trešo pušu sniegtiem konsultāciju pakalpojumiem, tādām maksām par pakalpojumiem, kas nav nepārtrauktas vai periodiskas darbības un neattiecas uz uzņēmuma parastām darbības izmaksām, tādām kā parasti nodokļu konsultāciju pakalpojumi, regulāri juridiski pakalpojumi vai reklāma.

Attiecīgā(-ās) nozare(-es): Lauksaimniecības dzīvnieki

Piešķīrējas iestādes nosaukums un adrese:

Departement Landbouw en Visserij Duurzame Landbouwontwikkeling Ellips 6e verdieping Koning Albert II laan 35, bus 40 1030 Bruxelles/Brussel BELGIQUE/BELGIË

Tīmekļa vietne: http://lv.vlaanderen.be/nlapps/docs/default.asp?id=134

Papildu informācija: —

Jules VAN LIEFFERINGE Secretaris-generaal

Atbalsta Nr.: XA 96/10

Dalībvalsts: Francija

Reģions:

Département des Bouches-du-Rhône

Atbalsta shēmas nosaukums vai individuālā atbalsta saņēmēja uzņēmuma nosaukums:

Aide au nettoyage des serres détruites par les chutes de neige du 8 au 10 janvier 2010 (Bouches-du-Rhône)

Juridiskais pamats:

Articles L1511-2, L3231-2 et 3232-1 du code général des collectivités territoriales; arrêté du 7 mai 2010 du ministre de l’alimentation, de l’agriculture et de la pêche de reconnaissance du caractère de calamité naturelle; délibération du Conseil général des Bouches-du-Rhône

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Ne vairāk kā 500 000 EUR (vienam gadam)

Atbalsta maksimālā intensitāte: 20 % līdz 40 %

Īstenošanas datums: 2010. gads, sākot ar datumu, kad atbrīvojuma pieprasījuma reģistrācijas numurs ir publicēts Eiropas Komisijas Lauksaimniecības un lauku attīstības ģenerāldirektorāta tīmekļa vietnē.

Atbalsta shēmas vai individuālā atbalsta ilgums: 2010. gads

Atbalsta mērķis: Sniegt atbalstu saskaņā ar Regulas (EK) Nr. 1857/2006 11. pantu – “Atbalsts par zaudējumiem, kurus radījuši nelabvēlīgi klimatiskie apstākļi.”

Mazie un vidējie Bušdironas (Bouches-du-Rhône) departamenta uzņēmumi, kas nodarbojas ar lauksaimniecisko ražošanu siltumnīcās un kas ir cietuši lielus zaudējumus sniega nokrišņu dēļ laikposmā no 8. līdz 10. janvārim, var pieprasīt apdrošināšanas kompensāciju (ja uzņēmumi ir apdrošināti), lai rekonstruētu vai atjaunotu sniega sabojātās vai nopostītās siltumnīcas vai to daļas. Tomēr šīs kompensācijas tikai daļēji sedz būvju remonta vai atjaunošanas izmaksas un neattiecas uz ārkārtas izdevumiem, kas radušies, piesaistot papildu personālu sabojāto un sabrukušo siltumnīcu tīrīšanai pirms to darbu veikšanas, kas tieši saistīti ar atjaunošanu.

Tādēļ departamenta padome vēlas sniegt atbalstu cietušajām siltumnīcu dārzniecībām to pašvaldību teritorijās, kurās sniegs ir nodarījis smagus postījumus būvēm.

Vienlaikus šo pasākumu mērķis ir uzturēt būvju drošību, veikt priekšdarbus ražošanas līdzekļu atjaunošanai un saglabāt uzņēmumus, kas nodrošina darbu lielam skaitam darbinieku.

Kopumā to lauksaimnieku labā, kuriem lauksaimniecība ir tiešā nodarbošanās (individuālo lauku saimniecību vai uzņēmējsabiedrību vadītāji), ir paredzēti vairāki pasākumi, ievērojot noteikumu, ka zaudējumus ir apzinājis apdrošinātājs, eksperts vai jebkāda cita kompetenta iestāde, kurā lauksaimnieks ir vērsies.

Attiecībā uz stikla siltumnīcām būs vajadzīga ārēja uzņēmuma iesaistīšana, jo, ņemot vērā postījumus, acīmredzamu drošības apsvērumu dēļ ir iespējama tikai mehāniska vietas attīrīšana. Ar stikla un metāllūžņu savākšanu saistīto izmaksu daļai paredzētais finansējums nevar būt lielāks par 40 % valsts atbalsta, atlīdzinot attiecināmās izmaksas EUR 10 par m2 (bez nodokļiem), taču nepārsniedzot EUR 20 000 vienai lauku saimniecībai.

Attiecināmās izmaksas samazina par jebkādu naudas summu, kuru izmaksā saskaņā ar apdrošināšanas noteikumiem kā kompensāciju par tādiem pašiem atskaitījumiem; tas pats attiecas uz izmaksām, kuras nevar pamatot ar nelabvēlīgiem laika apstākļiem, kas atzīti par dabas katastrofu.

Attiecībā uz apkurināmām vai neapkurināmām siltumnīcām obligāta prasība ir ražošanas līdzekļu atjaunošana (un nodarbinātības saglabāšana cietušajā nozarē, kura jau ir izjutusi krīzes sekas un kuru var pielīdzināt 100 pilnslodzes ekvivalentiem gadā), un atkarībā no konkrētajiem apstākļiem tiks īstenoti divu veidu pasākumi, ievērojot maksimālo atļauto valsts finansējuma normu 40 % apmērā:

darbiem saistībā ar lūžņu aizvākšanu, kā arī siltumnīcu un lecekšu (karkasi un plēve) atjaunošanu, kurus tiešā veidā veic lauku saimniecība un tās darbinieki, no atbalsta segs ne vairāk kā EUR 1,35 par m2 (bez nodokļiem), ievērojot izmaksu normas ierobežojumu EUR 9 375 vienai saimniecībai (bez nodokļiem) un maksimālā atbalsta summu EUR 3 750 vienai lauku saimniecībai (bez nodokļiem),

lauku saimniecībām, kas nevar sapulcināt savu personālu vai kurām tā nav, no atbalsta segs izmaksu daļu par darbaspēku, kuru nodrošina darba devēju apvienība vai arī specializēts bezdarbnieku darbā iekārtošanas uzņēmums, ievērojot normas ierobežojumu – 625 tīrīšanas darbu stundas vienai lauku saimniecībai, un maksimālā atbalsta summu EUR 3 750 vienai lauku saimniecībai, kas veido 40 % stundas likmes, kura nav lielāka par EUR 15.

Attiecināmās izmaksas arī samazina par jebkādu naudas summu, kuru izmaksā saskaņā ar apdrošināšanas noteikumiem kā kompensāciju par tādiem pašiem atskaitījumiem; tas pats attiecas uz izmaksām, kuras nevar pamatot ar nelabvēlīgiem laika apstākļiem, kuri atzīti par dabas katastrofu.

Atbalstu par lauksaimnieku veiktajiem darbiem pārskaita tikai pēc tam, kad lauksaimnieks ir iesniedzis sīki aprakstītu un parakstītu darbu izpildes aktu.

Saskaņā ar aplēsēm stikla siltumnīcu kopējā platība ir 25 000 m2, bet plēves siltumnīcu kopējā platība ir 250 000 m2.

Attiecīgā(-ās) nozare(-es): Par vidējiem vai maziem uzņēmumiem ir atzītas Bušdironas departamenta lauku saimniecības, kas nodarbojas ar lauksaimniecības produkcijas ražošanu siltumnīcās un atrodas iepriekšminētajā rīkojumā par dabas katastrofas atzīšanu iekļauto pašvaldību teritorijās.

Piešķīrējas iestādes nosaukums un adrese:

Monsieur le Président du Conseil général Direction de l’agriculture et du tourisme Hôtel du Département 52 avenue de Saint-Just 13256 Marseille Cedex 20 FRANCE

Tīmekļa vietne: http://www.cg13.fr/amenagements/agriculture/agriculture.html

Papildu informācija: —

Atbalsta Nr.: XA 99/10

Dalībvalsts: Francija

Reģions:

Département du Loir-et-Cher

Atbalsta shēmas nosaukums vai individuālā atbalsta saņēmēja uzņēmuma nosaukums:

Aide à la reconstruction des abris contre le froid des maraîchers, fortement endommagés suite au passage de la tempête Xynthia dans la nuit du 27 au 28 février 2010

Juridiskais pamats: Articles L 1511-1 et suivants, article L 4211-1 du Code général des collectivités territoriales

Délibération du Conseil général de Loir-et-Cher

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Ne vairāk kā EUR 200 000

Atbalsta maksimālā intensitāte: No 10 līdz 45 procentiem. Piešķiramā atbalsta apjoms tiks noteikts, ievērojot valsts atbalsta normu un ņemot vērā valsts atbalstu, kuru varbūt jau ir piešķīrušas citas pašvaldības, kā arī iespējamo apdrošināšanas atlīdzības izmaksu.

Īstenošanas datums: No dienas, kad Eiropas Komisijas tīmekļa vietnē būs publicēts apstiprinājums par saņemšanu ar norādītu pasākuma identifikācijas numuru un publicēts pasākuma kopsavilkums.

Atbalsta shēmas vai individuālā atbalsta ilgums: Līdz 2010. gada 31. decembrim

Atbalsta mērķis: Šā pasākuma mērķis ir sniegt atbalstu, lai atjaunotu vai rekonstruētu būves aizsardzībai pret salu, kurām 2010. gada 27.–28. februāra naktī lielus postījumus nodarīja viesuļvētra “Ksintija”.

Rāmji tika saliekti vai salauzti, pārsegi saplēsti vai aizpūsti. Tā kā pat arī marta sākumā saglabājās stiprs sals, dārzeņkopjiem, galvenokārt zemeņu un balto sparģeļu audzētājiem, bija steidzami jānosedz lauki, kā rezultātā radās arī lieli neparedzēti izdevumi.

Tāpēc Luāras un Šēras (Loir-et-Cher) departaments piešķirs atbalstu ne vairāk kā 40 % apmērā no rāmju iegādes izmaksām (ne vairāk kā 45 % mazāk labvēlīgos apgabalos); saskaņā ar aplēsēm izmaksas par vienu hektāru būs 4 000 EUR. Šis pasākums attieksies uz ne vairāk kā piecdesmit lauku saimniecībām.

Francijas iestādes, pamatojoties uz lauksaimniecības vadlīniju 120. un 123. punktu, iesniedza Komisijai atbalsta shēmu lauksaimniekiem, kas cietuši no 2010. gada 28. februāra viesuļvētras “Ksintija” izraisītajiem jūras plūdiem Vandejas (Vendée), Piejūras Šarantas (Charente-Maritime) departamentā un Žirondas (Gironde) departamenta ziemeļos, un Komisija to apstiprināja 2010. gada 17. jūnijā (atbalsts N 209/10).

Luāras un Šēras departamenta padomes paredzētā atbalsta projekta pamatā ir lauksaimniecības atbrīvojumu regulas 11. pants par nelabvēlīgiem laika apstākļiem, jo spēcīgajai viesuļvētrai šajā departamentā bija nelabvēlīgu laika apstākļu raksturs, ko var pielīdzināt regulas 2. panta 8. punktā minētajiem piemēriem: “tādi laika apstākļi, kā, piemēram, sals, krusa, ledus, lietus vai sausums, kas iznīcina vairāk nekā 30 %”. Iepriekš Dromas (Drôme) departamentam Komisija līdzīgos apstākļos reģistrēja atbalstu XA 302/08, un pēc tam – atbalstu XA 53/09.

Apstākļi, kuri, kā minēts, tika novēroti trīs departamentu teritorijā Atlantijas okeāna piekrastē, ir skaidri jānošķir no tiem, kas bija Luārā un Šērā.

Vandejā, Piejūras Šarantā un Žirondas ziemeļos applūda tikai zemes platības, kā rezultātā tika degradēta augsne, izraisot nelabvēlīgas ilgtermiņa sekas. Viesuļvētras “Ksintija” augsnei nodarīto bojājumu apmēra, smaguma pakāpes un īpašā rakstura dēļ bija jāpaziņo par atbalsta piemērošanu saskaņā ar lauksaimniecības vadlīniju 120. punktu un turpmākajiem punktiem. Applūdumi, tāpat kā zemestrīces, nogruvumi un zemes noslīdējumi, būtībā ir “dabas katastrofa” un “ārkārtēji notikumi” Līguma par Eiropas Savienības darbību 107. panta nozīmē.

Pārējo Francijas teritoriju šī spēcīgā viesuļvētra skāra mazāk. Taču arī Luāras-Šēras departamentā var konstatēt lielus postījumus, kurus viesuļvētra ir nodarījusi dārzeņkopības saimniecībām, kā rezultātā tām ir radušies lieli izdevumi saistībā ar aprīkojuma nomaiņu.

Izmaksām, kurām atbalsts bija paredzēts saskaņā ar paziņoto un apstiprināto shēmu (N 209/10), un izmaksām, kurām tiek piedāvāts piemērot atbrīvojumu, nav nekādu kopīgu iezīmju tāpat kā atbalsta saņēmējiem, kuri ir lauku saimniecības no pilnībā atšķirīgiem reģioniem. Tāpēc nav pamata bažām par abu minēto shēmu atbalsta kumulēšanos.

Šis atbalsts ir paredzēts:

lauku saimniecībām, kuras atbilst maza vai vidēja uzņēmuma lielumam atbilstīgi Kopienas tiesību normām, kā tas ir definēts Kopienas tiesību aktos (skatīt I pielikumu Komisijas 2008. gada 6. augusta Regulai (EK) Nr. 800/2008, OV L 214, 2008. gada 9. augusta),

lauku saimniecībām, kuras ir uzņēmumi, kas aktīvi nodarbojas ar lauksaimniecības produkcijas ražošanu pārstrādei,

un kas nav grūtībās nonākuši uzņēmumi Kopienas pamatnostādņu par valsts atbalstu grūtībās nonākušu uzņēmumu glābšanai un pārstrukturēšanai izpratnē (OV C 244, 2004. gada 1. oktobra).

Attiecīgā(-ās) nozare(-es): Dārzeņkopības uzņēmumi (mazie un vidējie uzņēmumi)

Piešķīrējas iestādes nosaukums un adrese:

Conseil général de Loir-et-Cher Service Agriculture-Environnement Place de la République 41020 Blois Cedex FRANCE

Tīmekļa vietne: http://le-loir-et-cher.fr/

http://le-loir-et-cher.fr/jahia/cg41/Accueil/toutes-les-actualites-du-conseil-general/aide_exceptionnelle_exploitations_maraicheres.html

Papildu informācija: —

Atbalsta Nr.: XA 102/10

Dalībvalsts: Spānija

Reģions:

Valenciana

Atbalsta shēmas nosaukums vai individuālā atbalsta saņēmēja uzņēmuma nosaukums:

Ayuda al Centro Integrado Apícola Valenciano.

Juridiskais pamats:

Resolución de de de 2010, de la Consellera de Agricultura, Pesca y Alimentación, por la que se concede una subvención nominativa al Centro Integrado Apícola Valenciano.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: 2010. gadā EUR 40 000.

Atbalsta maksimālā intensitāte: 100 % no attiecināmajiem izdevumiem

Īstenošanas datums: No dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts atbrīvojuma pieprasījuma reģistrācijas numurs.

Atbalsta shēmas vai individuālā atbalsta ilgums: 2010. gads

Atbalsta mērķis: Sniegt Valensijas biškopjiem un viņu organizācijām šādus pakalpojumus:

testi, veselības pārbaudes un citas metodes, lai noteiktu slimības bišu stropos,

testēšana un sistēmas, lai nodrošinātu atbilstību tirdzniecības standartiem attiecībā uz medu un citiem biškopības produktiem.

Attiecināmās izmaksas, kas ietvertas atbalstā, ir minētas šādos pantos Komisijas 2006. gada 15. decembra Regulā (EK) Nr. 1857/2006 par Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

10. pantā, veselības pārbaudes, piešķir natūrā subsidētu pakalpojumu veidā,

14. panta 2. punkta b) apakšpunktā, ievieš sistēmas, kas nodrošina autentiskuma un tirdzniecības standartu ievērošanu.

Attiecīgā(-ās) nozare(-es): Biškopības nozare: Valensijas bišu fermu īpašnieki un viņu organizācijas.

Piešķīrējas iestādes nosaukums un adrese:

Conselleria de Agricultura, Pesca y Alimentación Amadeo de Saboya, 2 46010 Valencia ESPAÑA

Tīmekļa vietne: http://www.agricultura.gva.es/especiales/ayudas_agrarias/pdf/ciav2010.pdf

Papildu informācija: —

Atbalsta Nr.: XA 103/10

Dalībvalsts: Spānija

Reģions:

Cataluña

Atbalsta shēmas nosaukums vai individuālā atbalsta saņēmēja uzņēmuma nosaukums:

Ayudas en forma de préstamos para el fomento de las inversions necesarias para el cumplimiento de las normas mínimas de reciente introducción en materia de bienestar animal

Juridiskais pamats:

Proyecto de Orden AAR/xxx/2010, por la que se aprueban las bases reguladoras de la línea de préstamos para fomentar las inversiones necesarias para el cumplimiento de las normas mínimas, de reciente introducción, en materia de bienestar animal, y se convoca la línea correspondiente al año 2010.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 10 miljoni par katru atbalsta shēmas gadu

Atbalsta maksimālā intensitāte: Kā noteikts Regulas (EK) Nr. 1857/2006 4. pantā, atbalsta bruto intensitāte nedrīkst pārsniegt 75 % mazāk labvēlīgos apgabalos vai 60 % citās teritorijās.

Turklāt atbalsta maksimālais apjoms jebkuram konkrētam uzņēmumam trīs finanšu gados ir EUR 400 000. Tas var palielināties līdz EUR 500 000, ja ieguldījumu veic mazāk labvēlīgā apgabalā.

Īstenošanas datums: Plānotais datums ir 2010. gada 1. jūnijs un katrā ziņā pēc tam, kad Eiropas Komisija ir piešķīrusi shēmai reģistrācijas numuru un publicējusi kopsavilkumu tīmeklī saskaņā ar Komisijas Regulas (EK) Nr. 1857/2006 20. pantu.

Atbalsta shēmas vai individuālā atbalsta ilgums: Līdz 2012. gada 31. decembrim

Atbalsta mērķis: Mērķis ir piešķirt atbalstu lopkopjiem, kuriem jāpielāgo savas saimniecības, lai tās atbilstu nesen ieviestajiem tiesību aktiem, ieguldījumus izmantojot dzīvnieku labturības uzlabošanai.

Attiecināmās izmaksas: Saskaņā ar 1. punkta 2. apakšpunktu I pielikumā Rīkojumā AAR/xxx/2010 ieguldījumi, kas veikti, lai panāktu atbilstību nesen pieņemtajiem tiesību aktiem par dzīvnieku labturības aspektiem novietņu un citu struktūru ziņā, ir attiecināmās izmaksas. Attiecināmie ieguldījumi ir šādi:

Saņēmēji: Uz šo atbalstu var pieteikties fiziskas vai juridiskas personas, kam pieder vai kas pārvalda lauku saimniecības Katalonijā un kas iesaistītas lauksaimniecības produktu primārajā ražošanā jebkurā lauksaimniecības nozarē, ja vien tās atbilst prasībai, ka tam jābūt mazam vai vidējam uzņēmumam.

Atbalsta veids: Procentu subsīdija

Attiecīgā(-ās) nozare(-es): NACE kods A.01: Augkopība un lopkopība, medniecība un saistītas palīgdarbības

Piešķīrējas iestādes nosaukums un adrese:

Departamento de Agricultura, Alimentación y Acción Rural Gran Vía de les Corts Catalanes, 612-614 08007 Barcelona ESPAÑA

Tīmekļa vietne: http://www20.gencat.cat/docs/DAR/DE_Departament/DE03_Normativa/DE03_04_Ajuts_estat/2010/Documents/Fitxers_estatics/inversions_benestar_animal.pdf

Papildu informācija: —